भाजपा के कुछ नेताओं का तर्क है कि सवर्ण तो अभी चिल्ला रहे हैं बाद में उन्हें हमारे पास ही आना होगा। कहां जाएंगे? ऐसे लोगों को गोरखपुर फूलपुर तथा कैराना लोकसभा उप चुनाव का परिणाम नहीं दिखता जहां सवर्ण वोटरों के बाहर न निकलने की वजह से ही भाजपा को मुंहकी खानी पड़ी। यानी जरूरी नहीं कि सवर्ण वोटर भाजपा से नाराज होकर किसी दूसरे को वोट देकर ही इन्हें मजा चखाए। वह वोट देने न जाकर भी भाजपा को मजा चखा सकता है। और इधर एससीएसटी एक्ट के बहाने जिस दलित वोटरों का दिल जीतने की कोशिश भाजपा ने की है, वह दांव उसका उल्टा पड़ रहा है। दलित वोटर इनके पाले में आने से रहा,पिछड़ा वोट भी अब इनसे दूर जा रहा है। महराजगंज संसदीय सीट से पिछले पांच बार से पिछड़े वर्ग के पंकज चैधरी भाजपा के सांसद होते चले आ रहे हैं। वे कुर्मी हैं लेकिन यह कहना गलत होगा कि वे कुर्मी वोटों के बदौलत ही चुनाव जीत रहे हैं। सवर्ण वोटरों का बड़ा वर्ग उन्हें वेाट देता है तब वे चुनाव जीतते हैं। अब सवर्ण वोटरों को अपने पाले में बनाए रखने के लिए वे क्या जुगत करते हैं यह देखने की बात होेगी। हालाकि भाजपा के जिलाध्यक्ष अरूण शुक्ल कहते हैं कि सवर्ण वोटर भाजपा को वेाट देगा। दलित एक्ट के जरिए भाजपा दलितों को सुरक्षा प्रदान कर रही है, इसमें किसी को नाराज अथवा भयग्रस्त होने की जरूरत नहीं है।